Arkivsak-dok. 61 - 16 

Saksbehandler: Thorleif Nyman

Behandles av: Dato:

Sandnes Eiendomsselskap KF 26.04.2016

**Kostnadsoverslag 2 (K2) prosjektnr. 15008 Vitenfabrikken byggetrinn 1 – ny styringsautomatikk**

**Bakgrunn for saken**

I Bystyrets behandling av økonomiplan 2016- 2019, ble det vedtatt å avsette midler i eksisterende bygningsmasse for Vitenfabrikken med utskiftninger og oppgradering til ny styrings automatikk. Prosjektet er samkjørt ifbm. utvidelse av vitenfabrikken og byggeprogram for Vitenfabrikken byggetrinn 2 (BT2), som er planlagt ferdigstilt samtidig med dette.

Prosjekt 15008, Vitenfabrikken byggetrinn 1 « Styringsautomatikk »

|  |  |  |  |  |  |
| --- | --- | --- | --- | --- | --- |
| **Prosjekt** | **Budsjett** | **2016** | **2017** | **2018** | **2019** |
| Prosjektnr: 15008Ansvar: 30Tjeneste: 3858 | 2 mill | 2 mill | 0 mill | 0 mill | 0 mill |

I denne sak legges kostnadsoverslag 2 (K2) - utskiftinger og integrering av ny styringsautomatikk for Vitenfabrikken byggetrinn 1 fram for styrebehandling.

**Saksopplysninger**

Vitenfabrikken har siden det var nytt, benyttet et styringssystem basert på en server løsning fra 2003. Microsoft har sluttet å surportere denne løsningen og i forbindelse med beslutning av nybygg i eget byggeprogram er det behov for utskifting og integrasjon av ny teknisk plattform for å ivareta styring av VVS- tekniske innretninger.

Sandnes Eiendomsselskap KF har fått flere tilbakemeldinger fra virksomhet om problemer og mangler i eksisterende løsning. Driftspersonell har til tider hatt større problemer med å opprettholde akseptabelt inneklima.

Bygget har som kjent til tider stor personbelastning og ivaretakelse av godt inneklima er derfor vesentlig.

Samspill mellom de tekniske innretninger og automatikk tavler med tilhørende utstyr og komponenter er utradert og støttes ikke i dagens marked.

Grunnet byggetrinn BT2, er det formålstjenlig å foreta en total utskiftning i eksisterende automatikk tavler slik at styringsautomatikk blir samkjørt på en teknisk felles plattform.

Konsept

Det er i forprosjekt utarbeidet en helhetlig plan for utskifting av byggets eksisterende styringsautomatikk. I kartlegging av eksiterende plattform er det utarbeidet et konsept for utskiftninger og samkjøring mot BT2. Det er av den grunn ikke lagt fram kostnadsoverslag 0 (K0). Dette er et avvik ift. vedtatt prosedyre i gjeldene økonomireglement, men fordi prosjektet har en lav kostnadsramme og kan ses i sammenheng med prosjekt 15001 (Vitenfabrikken BT2) anses ikke avviket som vesentlig.

Da bygget til tider har behov for å kvitte seg med overskuddsvarme er det vesentlig at styringen av VVS tekniske innretningene er oppdatert og samkjørt for hele bygget.

Arbeidene består av følgende deler:

1. Etablering av dataspredenett mellom undersentraler for datautveksling
2. Tilrettelegging av øvrig infrastruktur for feltutstyr
3. Installasjon av ny styringsautomatikk i tavleskap
4. Installasjon lokalt sd- anlegg
5. Integrasjon mot kommunens dataservere for publisering av sd- anlegget til driftspersonell

Entrepriseform

Samkjøring med BT2 er vesentlig for dette prosjektet. Prosjektet er derfor detaljprosjektert og utført av vår rammeavtaleleverandør i samsvar med kriteriene for BT2.

For å muliggjøre integrering, testing og samkjøring med BT2, er det lagt opptil til at prosjektet kjøres som et tillegg til BT2, med samme generalentreprenør.

Å legge dette ut som en egen konkurranses vill vært uheldig i forhold til både tid og økonomi, samt at vi ikke ville få integrert og testet styringsautomatikken mot BT2 både i innkjøringsfase og reklamasjonsfase.

Kostnadsoppstilling

|  |  |  |
| --- | --- | --- |
|   | **ØP** | **K2** |
| 1.00 Felleskostnad |  -  | 40 000 |
| 2.00 Bygging |  -  | 0 |
| 3.00 VVS- inst. |  -  | 0 |
| 4.00 El. inst. |  -  | 175 000 |
| 5.00 Tele- og kont. int. |  -  | 1 125 000 |
| 6.00 Andre inst. |  -  | 39 000 |
| **SUM 1-6 HUSKOSTNAD** |  **-**  |  **1 379 000,00**  |
| 7.00 Utendørsanlegg |  -  | 0 |
| **SUM 1-7 ENTR. KOSTNAD** |  **-**  |  **1 379 000,00**  |
| 8.00 Generelle kostnader |  -  | 72 000 |
| **SUM 1-8 BYGGEKOSTNAD** |  **-**  |  **1 451 000,00**  |
| 9.00 Spesielle kostnader |  -  | 398 305 |
| **SUM 1-9**  |  **-**  |  **1 849 305,00**  |
| 10.00 Marginer |  -  | 142 220 |
| **SUM 0-10 PROSJEKTKOSTNAD** |  **2 000 000**  |  **1 991 525,00**  |

Innkommende tilbud for styringsautomatikk er innenfor budsjettert rammer

Fremdrift

* Integrering av ny styringsautomtikk april 2016
* Ferdigstilling av prosjektet 3. kvartal 2016

**Forslag til vedtak:**

* Kostnadsoverslag 2 (K2) for prosjektnr. 15008 Vitenfabrikken byggetrinn 1 – ny styringsautomatikk, godkjennes med en kostnadsramme på 2 mill. kr.
* Kontrakt inngås med generalentreprenør for BT2.
* Integrering av ny styringsautomatikk ferdigstilles i takt med BT2 med ferdigstilling 3. kvartal 2016

Sandnes Eiendomselskap KF, 19.04.2016

Torbjørn Sterri

Daglig leder